open-index/open-wikipedia-markdown huggingface dataset:
Belsassarin pidot (Rembrandt)

**Belsassarin pidot** () on Rembrandtin maalaus, joka on valmistunut vuosien 1635–1638 aikoihin. Sen aiheena on Raamatun Danielin kirjan kertomus Babylonian kuningas Belsassarista.

Danielin kirjan mukaan Belsassar oli juhlissaan tarjonnut viiniä juutalaisten pyhistä astioista, jotka oli ryöstetty Jerusalemin temppelistä kuningas Nebukadnessar II:n aikana. Kesken juhlien tyhjästä ilmestynyt käsi kirjoitti seinälle tekstin, jonka juutalainen profeetta Daniel osasi tulkita (*[[Mene, mene, tekel, ufarsin]]*). Rembrandt on kuvannut hetken, jolloin Belsassar säikähtää nähdessään käden ja tekstin. Rembrandt tarkisti sanojen oikean hepreankielisen kirjoitusasun ystävältään, rabbi Manasse ben Israelilta. Rembrandt kuitenkin kuvasi yhden kirjaimen väärin ja esitti sanat kirjoitettuina ylhäältä alas, vaikka hepreaa kirjoitetaan oikealta vasemmalle.

Rembrandtin on arveltu tällä maalauksella pyrkineen avaamaan itselleen uran suurten barokkityylisten historiamaalausten tekijänä.

Maalauksen leveys on 209,2 senttimetriä ja korkeus 167,6 senttimetriä. Sen on omistanut vuodesta 1964 Lontoossa toimiva National Gallery.

## Lähteet
Julia Tunturi

**Julia Tunturi** (s. 25. huhtikuuta 1996) on suomalainen jalkapalloilija, joka edustaa ruotsalaista Vittsjö GIK:ta. Helmikuun 2026 loppuun mennessä hän on pelannut naisten maajoukkueessa 29 maaottelua.

## Ura
### Seurajoukkueet
Tunturi on Pargas IF:n kasvatti, joka pelasi seuran edustusjoukkueessa ensimmäistä kertaa vuonna 2011. Samaan aikaan hän pelasi myös TPS:n B-tytöissä ja esiintyi ensimmäistä kertaa liigassa vuotta myöhemmin. Suomen Palloliitto valitsi Tunturin vuoden 2012 tyttöpelaajaksi. Kaudeksi 2015 hän siirtyi Åland Unitediin. Kauden 2017 hän edusti jälleen TPS:ää, ja kaudeksi 2018 hän siirtyi ruotsalaisseura Eskilstuna Unitediin. Kolmen Eskilstunan-kauden jälkeen Tunturi siirtyi toiseen ruotsalaisseuraan, Vittsjö GIK:hon.

### Maajoukkue
Ikäkausimaajoukkueissa Tunturi esiintyi ensimmäistä kertaa vuonna 2011, jolloin hän oli mukana vuotta vanhempien joukkueessa Walesia vastaan. Oman ikäluokkansa maajoukkueryhmään Tunturi on kuulunut myös vuodesta 2011 lähtien. Hän pelasi Suomen alle 19-vuotiaiden joukkueessa vuoden 2013 EM-kilpailuissa ja kuului Suomen alle 20-vuotiaiden ryhmään myös vuoden 2014 MM-kisoissa, joissa hän pääsi vaihtopelaajana kentälle Suomen jokaisessa kolmessa ottelussa.

Naisten maajoukkueeseen Tunturi nimettiin ensimmäistä kertaa helmikuussa 2014 Skotlantia vastaan pelattuun otteluun. Kentälle hän pääsi A-maaottelussa ensimmäisen kerran maaliskuussa 2015 Kypros cupin ottelussa Alankomaita vastaan. Toisen maaottelunsa hän pelasi Kypros cupissa Australiaa vastaan ja kolmannen toukokuussa 2015 Norjaa vastaan. Kevään 2016 Kypros Cupissa hän pelasi kolme ottelua. Vuonna 2017 hän pelasi seitsemässä maaottelussa.

## Lähteet
Celebesinkummituseläin

**Celebesinkummituseläin** (*Tarsius tarsier*, synonyymi *Tarsius spectrum*) on kummituseläinten heimoon kuuluva laji. Se on pienimpiä kädellisiä. Ruumiin pituus on 14&nbsp;cm ja häntä on 24&nbsp;cm. Eläin painaa 130&nbsp;g. Sillä on suuret korvat ja silmät sekä pitkät jalat. Se liikkuu öisin ja oleskelee päivisin puun koloissa. Eläin pyydystää enimmäkseen hyönteisiä, mutta joskus myös pieniä liskoja ja muita pieniä selkärankaisia. Celebesinkummituseläintä tavataan Sulawesin saarella ja sen läheisillä pienillä saarilla. Laji parittelee touko- ja marraskuussa. Naaraan tiineys kestää puoli vuotta. Yhdellä kertaa syntyy vain yksi poikanen. Vieroitusaika on poikasen ollessa 4–10 viikon ikäinen. Yksilö tulee sukukypsäksi vuoden ja viiden kuukauden ikäisenä.

## Lähteet

## Aiheesta muualla
* http://www.arkive.org/spectral-tarsier/tarsius-tarsier
Frédéric Cuvillier

**Frédéric Cuvillier** (s. 9. joulukuuta 1968 Boulogne-sur-Mer, Ranska) on ranskalainen poliitikko. Hän toimi 2012–2014 Ranskan liikenneministerinä. Cuvillier on myös Boulogne-sur-Merin pormestari vuosina 2002–2012 ja uudelleen vuodesta 2014. Hän  edustaa Ranskan Sosialistista puoluetta. Cuvillier on koulutukseltaan oikeustieteen tohtori.

## Lähteet
Karjalan Ääni

**Karjalan Ääni** oli Sortavalassa vuosina 1918–1940 ilmestynyt sanomalehti.

Maalaisliittolaiset ja tasavaltalaiset nuorsuomalaiset perustivat *Karjalan Äänen* vuoden 1918 hallitusmuototaistelussa monarkismia kannattaneen ''Laatokan'' vastapainoksi. Vuonna 1919 siitä tuli yksinomaan maalaisliiton äänenkannattaja. Ahtailla markkinoilla kilpailleen *Karjalan Äänen* merkitys jäi vähäiseksi. Sen ilmestyminen päättyi talvisotaan.

Kolmesti viikossa ilmestyneen lehden päätoimittajina työskentelivät Wäinö Mäkinen (vastaava toimittaja 1918), Heikki Hyppönen (1919), K. H. Jousimaa (1919), Vihtori Alava (1919–1920), Heikki Tunkkari (1920–1921), L. J. Haaranen (1921–1922), Juho Poutanen (1922–1926) ja Toivo Lankinen (1926–1940).

## Lähteet

## Aiheesta muualla
* ''Karjalan Ääni'' digitoituna kansalliskirjastossa
Karjalan Aamulehti

**Karjalan Aamulehti** oli Viipurissa vuosina 1915–1924 ilmestynyt sanomalehti.

Nuorsuomalaisten ja vanhasuomalaisten vasemmisto perusti *Karjalan Aamulehden* vuonna 1914 lakkautetun ''Karjalan Lehden'' kuusipäiväisen painoksen korvaajaksi. Vuonna 1917 se tuki kansanpuoluetta, ja Suomen itsenäistyttyä lehti edusti edistyspuolueen vasemmistoa. *Karjalan Aamulehti* kärsi tappion kilpailussa kokoomuksen ''Karjala''-lehden kanssa, ja se lopetettiin kannattamattomana. Loppuvaiheessa sen julkaisemista yritettiin jatkaa houkuttelemalla mukaan kokoomuksen oppositiota.

Kuudesti viikossa ilmestyneen lehden levikki oli 7 000–9 000 kappaletta. Sen maaseutupainoksena ilmestyi aluksi kolmipäiväinen *Karjalan Lehti*. Vuosina 1921–1923 *Karjalan Aamulehden* rinnalla julkaistiin kaksipäiväistä ja vuonna 1924 kolmipäiväistä painosta sekä vuosina 1916–1919 sunnuntaipainosta. Lehden päätoimittajana työskenteli Arvo Inkilä.

## Lähteet

## Aiheesta muualla
* ''Karjalan Aamulehti'' digitoituna kansalliskirjastossa
Karjalan Lehti

**Karjalan Lehti** oli Viipurissa vuosina 1912–1919 ilmestynyt sanomalehti.

Lehden julkaisijat olivat nuorsuomalaisten vasemmistoa, joka löysi yhteistyökumppanin vanhasuomalaisten vasemmistosta. Kenraalikuvernööri lakkautti *Karjalan Lehden* kuusipäiväisen painoksen sotatilavaltuuksien nojalla marraskuussa 1914, mutta sen kolmipäiväinen painos sai jatkaa ilmestymistä. Kuusipäiväisen painoksen tilalle perustettiin vuoden 1915 lopulla *[[Karjalan Aamulehti]]*, ja kolmipäiväinen *Karjalan Lehti* jäi sen maaseutupainokseksi. ''Karjalan'' kanssa kilpailussa tappiolle jäänyt *Karjalan Lehti* lopetettiin vuonna 1919, mutta *Karjalan Aamulehti* jatkoi ilmestymistään vielä muutaman vuoden ajan. Lehden päätoimittajana työskenteli Arvo Inkilä.

## Lähteet

## Aiheesta muualla
* ''Karjalan Lehti'' digitoituna kansalliskirjastossa
Louis Feuillade

**Louis Feuillade** (; 19. helmikuuta 1873 Lunel, Ranska – 25. tai 26. helmikuuta 1925 Nizza, Ranska) oli tuottelias ja merkittävä ranskalainen mykkäelokuvien ohjaaja. Vuosina 1906–1924 hän ohjasi yli 630 elokuvaa.

Feuillade jalosti 1910-luvulle tyypillisestä seikkailuelokuvasta taide-elokuvan. Hänen filminsä ovat unenomaisia ja salaperäisen jännittäviä. Surrealismin taidesuunta sai vaikutteita Feuilladen näkemyksistä. Tunnettuja Feuilladen töitä ovat elokuvasarjat *[[Fantomas (Louis Feuilladen elokuvasarja)|Fantomas]]* (1913–1914), *Vampyyrit* (1915–1916) ja *Judex* (1917). 

## Lähteet

## Aiheesta muualla
*
Dorothy Gibson

**Dorothy Gibson** (17. toukokuuta 1889 – 17. helmikuuta 1946) alkuperäiseltä nimeltään **Dorothy Winifred Brown** oli yhdysvaltalainen mykkäelokuvanäyttelijä, taiteilijan malli ja laulaja. Hän oli aktiivinen 1900-luvun alussa. Hänet muistetaan parhaiten ''Titanicin'' turman selviytyjänä sekä siitä, että hän esitti pääroolia ensimmäisessä turmasta kertovassa elokuvassa, *[[Saved from the Titanic]]issa* (1912).

## Aiheesta muualla
* 
* http://www.saturdayeveningpost.com/2012/04/dorothy-gibson/
Riikka Ellonen

**Riikka Markkanen** (o.s. **Ellonen**, s. 11. toukokuuta 1965) on suomalainen aktiiviuransa lopettanut koripalloilija.

## Urheilu-ura

Lappeenrannan NMKY:n kasvatti Ellonen edusti kasvattajaseuraansa naisten SM-sarjassa kolme kautta vuosina 1982–1985, minkä jälkeen hän edusti vielä kauden ajan Helsingin NMKY:tä. Kaudella 1983–1984 Ellonen saavutti LrNMKY:ssä SM-hopeaa.

Suomen maajoukkueessa Ellonen pelasi vuonna 1985 kolme valmistavaa maaottelua. Maajoukkuepiste-ennätyksensä (6) hän heitti Puolaa vastaan. Ellonen pelasi myös Suomen alle 16-vuotiaiden tyttöjen maajoukkueessa ikäluokan vuoden 1982 EM-kilpailuissa, missä Suomi sijoittui viidenneksi.

## Perhe

Ellosen isä Sakari Ellonen voitti Suomen mestaruuden jääpallossa. Ellonen oli naimisissa huippukoripalloilija Pekka Markkasen kanssa. Heidän lapsistaan Lauri ja Miikka ovat koripalloilijoita ja Eero kansainvälisen tason jalkapalloilija.

## Lähteet
* Riikka Ellonen Suomen Koripalloliitto
* Maajoukkuetilastot Suomen Koripalloliitto

### Viitteet
Atlantic (elokuva)

**Atlantic** (1929) on brittiläinen mustavalkoelokuva, jonka ohjasi ja tuotti Ewald André Dupont, ja jonka pääosia esittivät Franklin Dyall sekä Madeleine Carroll. Alun perin elokuvasta tehtiin kaksi versiota. Englanninkielinen versio ja saksankielinen versio *[[Atlantik (elokuva)|Atlantik]]* kuvattiin samanaikaisesti. Jälkeenpäin alkoi ranskankielisen version, *Atlantis*, kuvaaminen keväällä 1930 käyttäen eri kuvamateriaalia sekä osittain erilaista juonta. Neljäs versio julkaistiin mykkäelokuvana.

## Lähteet
Alec B. Francis

**Alec B. Francis** (2. joulukuuta 1867 &ndash; 6. heinäkuuta 1934) oli pääosin mykkäelokuvien kaudella vaikuttanut englantilainen näyttelijä. Hän esiintyi 241:ssa elokuvassa vuosien 1911-1934 välillä. Hän syntyi Lontoossa ja kuoli Hollywoodissa.
Talinhuippu

**Talinhuippu** on Helsingin ja Espoon rajalla sijaitseva täyttömaakumpu. Se on entinen **Ison Huopalahden kaatopaikka**, yksi Helsingin kaupungin “kolmesta suuresta kaatopaikasta”, joka oli käytössä 1963–79. Se sijaitsee toisaalta Talinrannan ja Talin golfkentän ja toisaalta Vermon raviradan välissä, Laajalahden pohjoisreunalla Tarvon saaresta ja Turunväylästä pohjoiseen. Talinhuipun korkein kohta on Helsingin puolella.

## Historia
**Ison Huopalahden kaatopaikka** oli yksi Helsingin kolmesta suuresta kaatopaikasta. Muita suuria olivat Pasilan kaatopaikka (1949–1963, VR:n kaatopaikka vuoteen 1949 saakka) ja  Vuosaaren kaatopaikka (1966–1975 ja 1979–1988).

Ison Huopalahden kaatopaikka tuli Pasilan kaatopaikan sulkemisen jälkeen Helsingin pääkaatopaikaksi. Se sijaitsi Talin vedenpuhdistamon ja golfkentän lähellä Mätäjoen ja Monikonpuron välissä. Aiemmin se oli rantaniittyä, sitten poistettiin pintamaa ja jätetäyttö aloitettiin savimaan päälle. 1960-luvun lopulla kaatopaikkaa laajennettiin lahdelle. Louhetta ja rakennusjätettä käytettiin eristämään jätteet ja meri toisistaan. Suurin osa jätemassasta kertyi 1970-luvulla. Kaatopaikkaa jouduttiin täyttämään reilusti yli pohjan kestävyyden, koska vaihtoehtoa ei ollut. Kasa on painunut niin, että 1960-luvun jätteet ovat nykyään merenpinnan alapuolella. Jätettä kaatopaikalla on noin 3,5 miljoonaa kuutiometriä.

1960- ja 1970-luvuilla kaatopaikka ja sen ympärillä pyörivät lokkilaumat näkyivät Turunväylälle (silloinen Tarvontie).

## Talinhuippu nykyisin
Talinhuipun alue näyttää nykyisin melko normaalilta täyttömaakukkulalta, ja puuston kasvun vuoksi sitä ei juuri voi erottaa luonnonkukkuloista. Näkymä Laajalahdelle on alkanut pusikoitua umpeen 2010-luvulla, kun kaatopaikalta on kaasunerittyminen loppunut eivätkä kaasut ole enää vuosiin estäneet kasvillisuutta rehevöitymästä. Jätteet aiheuttavat kuitenkin edelleen päästöjä mereen ja joissain kohdin vanhoja jätteitä on alkanut näkyä myös maan pinnalla. Alueen kunnostusta on suunniteltu vuosikausia. Kunnostuksen yhteydessä jätteet eristettäisiin vedenpitävällä kerroksella. Puita alueelle ei voisi kunnostuksen jälkeen istuttaa, koska eristekerros ei kestäisi puiden juuria. 

Alueella on kuntopolkuja ja Vermon hevosurheiluun liittyviä teitä sekä Helsingin kaupungin omistama koirien koulutuskenttä, jota käyttää mm. Cane Corso Club Finland ry, Helsingin Palveluskoiraharrastajat ry sekä muut yhdistykset. Lisäksi siellä on frisbeegolfkenttä, jonka pituus on 1865 metriä ja jonka par-tulos on 58. Talvella Talin golfkentän alueella olevat hiihtoladut (6,5 km) ulottuvat Talinhuipulle ja sen yli.

## Katso myös
* Malminkartanonhuippu
* Vuosaarenhuippu

## Lähteet

## Aiheesta muualla
*Ison Huopalahden kaatopaikka
Renée Carl

**Renée Carl** (10. kesäkuuta 1875 Fontenay-le-Comte, Vendée, Ranska – 31. heinäkuuta 1954 Pariisi, Ranska) oli ranskalainen mykkäelokuvien kauden näyttelijä. Hän esiintyi 186 elokuvassa vuosina 1907–1937. Ainakin 150 niistä  oli ohjannut tai osittain ohjannut Louis Feuillade. Hän itse ohjasi vuonna 1922 valmistuneen elokuvan *[[Un cri dans l'abîme]]*.

## Osittainen filmografia
* *[[Fantomas (Louis Feuilladen elokuvasarja)|Fantomas]]* (1913–1914)
* *[[Les Vampires]]* (1915)
* *[[Les Misérables (vuoden 1925 elokuva)|Les Misérables]]* (1925)
* *[[Pépé le Moko]]* (1937)

## Aiheesta muualla
* 
*
Ernst Rückert

**Ernst Rückert** (1892–1950) oli saksalainen teatteri- ja elokuvanäyttelijä. Hän näytteli lukuisissa elokuvissa mykkäfilmien aikakaudella.

## Tunnetuimpia elokuvia
* *[[Väsynyt kuolema]]* (1921)
* *Luther* (1928)
* *Kaliber 5.2* (1920)

## Lähteet

## Aiheesta muualla
*
Ewald André Dupont

**Ewald André Dupont** (25. joulukuuta 1891 – 12. joulukuuta 1956)  oli saksalainen elokuvaohjaaja, yksi Saksan elokuvateollisuuden pioneereja. Hänet tunnettiin yleensä nimellä **E. A. Dupont**.
Kimito Sportförening

**Kimito Sportförening** (**KSF**) on Kemiönsaaressa toimiva urheiluseura, joka on perustettu vuonna 1945. Sen lajeihin kuuluvat muun muassa jalkapallo, yleisurheilu ja suunnistus.

## Jalkapallo
KSF:n naisten jalkapallon edustusjoukkue on parhaimmillaan esiintynyt Suomen toiseksi korkeimmalla sarjatasolla Naisten Ykkösessä, jossa se pelasi viimeksi kaudella 2013. 

Seuran tunnetuin kasvatti on Norjassa ammattilaisena pelannut Jesper Törnqvist, joka on myös edustanut Suomen nuorisomaajoukkueita.

## Lähteet

## Aiheesta muualla
*KSF:n viralliset kotisivut
Audrey Dalton

**Audrey Dalton** (s. 21. tammikuuta 1934 Dublin, Irlannin vapaavaltio) on televisio- ja elokuvanäyttelijä. Hän kävi koulua Pyhän Sydämen luostarissa Dublinissa. Perheen muutettua Lontooseen hän opiskeli näyttelemistä Radassa. Hän muutti Yhdysvaltoihin vuonna 1952.

## Lähteet
Baseball (videopeli)

**Baseball** () on Nintendo R&D1:n kehittämä ja Nintendon julkaisema urheilupeli, joka julkaistiin alun perin Japanissa 7. joulukuuta 1983. Peli on sittemmin julkaistu myös muille eri alustoille, kuten Virtual Consolelle. Pelissä pelataan baseballia, pelattavana on kuusi eri joukkuetta.

Pelin sanotaan olleen yksi Nintendo Entertainment Systemin menestykseen vaikuttaneista peleistä.

## Lähteet

## Aiheesta muualla
*
Franklin Dyall

**Franklin Dyall** (3. helmikuuta 1870 Liverpool – 8. toukokuuta 1950 Worthing, Sussex) oli englantilainen näyttelijä.

Hän esiintyi 26 elokuvassa vuosina 1916-1948. Hän oli näyttelijä Valentine Dyallin isä.

## Lähteet
Michael Agazzi

**Michael Agazzi** (s. 3. heinäkuuta 1984 Ponte San Pietro, Italia) on italialainen jalkapalloilija, pelipaikaltaan maalivahti. Hän pelasi Serie A:ssa Cagliarin ja Chievo Veronan joukkueissa sekä useissa alempien sarjatasojen joukkueissa. Pääsarjajoukkue Milanissa hän jäi varamaalivahdiksi.

## Lähteet
* Michael Agazzi Soccerway-sivustolla
Ronald Allen

**Ronald John Allen** (16. joulukuuta 1930  – 18. kesäkuuta 1991) oli englantilainen näyttelijä, joka sai saippuaoopperatähden maineen.

Allen syntyi Readingissä, Berkshiressa. Hän opiskeli Leighton Park School -koulussa Readingissä ja opiskeli näyttelijäksi RADAssa Lontoossa, työskenteli repertuaariteatterissa, oli kauden Old Vic -teatterissa, Lontoossa ja näytteli useassa elokuvassa, muun muassa Titanic-klassikossa *[[Titanicin kohtalonyö (elokuva)|Titanicin kohtalonyö]]* (1958).

Hän esiintyi myös kahdesti science fiction -televisio-ohjelma *[[Doctor Who]]ssa*, tarinoissa *Dominaattorit* (1968) and *Kuoleman lähettiläät* (1970).
## Lähteet
Robert Ayres (näyttelijä)

**Robert Ayres** (11. joulukuuta 1914 – 5. marraskuuta 1968) oli yhdysvaltalainen elokuva-, teatteri- televisionäyttelijä. Ayres kuoli 53-vuotiaana 5. marraskuuta 1968 Hemel Hempsteadissä Englannissa.

## Osittainen filmografia

* *[[Time Lock]]* (1957)
* *[[Titanicin kohtalonyö (elokuva)|Titanicin kohtalonyö]]* (1958)

## Lähteet
Harve Presnell

**Harve Presnell** (14. syyskuuta 1933 – 30. kesäkuuta 2009) oli yhdysvaltalainen näyttelijä-laulaja. Hän aloitti uransa 1950-luvun puolivälissä klassisena baritonina, laulaen orkesteri- ja oopperaryhmissä ympäri Yhdysvaltoja. Hänen uransa siirtyi klassisesta musiikista musikaaliteatteriin vuonna 1960, kun Meredith Willson antoi hänelle miespääroolin Broadway -musikaalissa *[[The Unsinkable Molly Brown (musikaali)|The Unsinkable Molly Brown]]*. Hänen esityksensä "Leadville Johnnyn" roolissa oli menestys ja hän esiintyi roolissa myös musikaalin elokuvaversiossa vuonna 1964, voittaen roolista Golden Globen.

Presnell esiintyi 1960-luvulla vielä muutamassa elokuvassa, mutta 1970-luvun alkuun mennessä se puoli uraa oli loppumassa. Vuosina 1970–1995 hän työskenteli enimmäkseen musikaaliteatterissa Broadwaylla, West Endissä sekä kiertelevissä produktioissa New Yorkin seudulla. Uransa loppupuolella hän esiintyi vielä elokuvissa *[[Fargo (elokuva)|Fargo]]* (1996), *[[Face/Off – kahdet kasvot]]* (1997), *[[Pelastakaa sotamies Ryan]]* (1998), ja *[[Isiemme liput]]* (2006). Hän myös esiintyi televisiossa Herra Parkerin roolissa televisiosarja *[[Kameleontti (televisiosarja)|Kameleontissa]]* ja Lew Staziakin roolissa *[[Andy Barker, P.I.]]* -sarjassa. Lisäksi hän esiintyi televisiosarjoissa *[[Teräsmieheni]]* sekä *[[Dawson's Creek]]*.
TransAsia Airwaysin lento 222

**TransAsia Airwaysin lento 222** (**GE222**) oli TransAsia Airwaysin sisämaan lento, joka syöksyi maahan laskeutumisyrityksessä huonossa säässä Taiwanissa Peskadorien&nbsp;saaristossa 23. heinäkuuta&nbsp;2014. Lento oli matkalla Kaohsiungin kaupungista Magongiin Peskadoreille. Koneessa oli 54 matkustajaa ja neljä miehistön jäsentä. 48 ihmistä kuoli onnettomuudessa ja kymmenen selvisi. 
Turmakone oli ATR 72-mallinen, rekisteritunnukseltaan B-22810, MSN 642. Kone lensi ensilentonsa 14. kesäkuuta 2000. 

Taiwanin lentoturvallisuusviranomaisen Aviation Safety Councilin tutkinnan mukaan onnettomuus johtui lentäjän virheestä.

## Lähteet
David Selby

**David Lynn Selby** (s. 5. helmikuuta 1941) on yhdysvaltalainen näyttelijä. Hän on työskennellyt elokuvissa, saippuasarjoissa ja muissa televisio-ohjelmissa. Hän näytteli Quentin Collinsin roolissa ABC:n *[[Yön vampyyrit]]* -televisiosarjassa. Hän näytteli roolissa vuodesta 1968 sarjan loppumiseen 1971 ja uudestaan sarjaan perustuvissa kuunnelmissa). Hän näytteli Angela Channingin (Jane Wyman) pojan Richard Channingin roolissa CBS:n *[[Viinitila Falcon Crest]]* -saippuasarjassa vuosina 1982–1990.
Shane Van Dyke

**Shane Van Dyke** (s. 28. elokuuta 1979) on yhdysvaltalainen televisio- ja elokuvanäyttelijä, ohjaaja ja käsikirjoittaja.

## Tausta
Shane Thomas Van Dyke on Mary (Carey) Van Dyken ja näyttellijä Barry Van Dyken (*[[Airwolf]]*, *[[Lemmenlaiva]]*, **') poika ja viihdetaiteilija [[Dick Van Dyke]]n (''[[The Dick Van Dyke Show]]'', ''[[Maija Poppanen (elokuva)|Maija Poppanen]]'', ''[[Chitty Chitty Bang Bang (elokuva)|Chitty Chitty Bang Bang]]'', ''[[Night at the Museum]]'') pojanpoika. Hänellä on kaksi veljeä Wes ja Carey sekä sisko Taryn Van Dyke. 

Van Dyken näyttelijäura alkoi hänen valmistuttuaan High Schoolista, kun hän osallistui [[Moorpark College]]n teatteriohjelmaan Kaliforniassa. Televisiouransa hän aloitti lääketieteen opiskelija Alex Smithin roolissa **' -sarjassa, esiintyen kaikkiaan 14 jaksossa.  Vuonna 2002 hän esiintyi *[[Annie (musikaali)|Annie]]*-musikaalissa.

## Ura
Vuosia myöhemmin hänen esiinnyttyä *Diagnoosi: Murha* -sarjassa, Van Dyke työskenteli muille televisio-ohjelmille mukaan lukien pitkäkestoisessa saippuaoopperassa Kauniit ja rohkeat ja niin kuin itsenäisessä elokuvassa *Arizonan kesä*. 

2007 kesällä, Shane palasi hänen isoisänsä ja isänsä kanssa Hallmark kanavan alkuperäiseen elokuvaan nimeltään *Murha 101*. Samaan aikaan hän aloitti Hallmarkin minisarjoja, Shark Swarm, päinvastoin John Schneider ja Daryl Hannah. 

## Lähteet

## Aiheesta muualla
*
Kenneth More

**Kenneth Gilbert More** (20. syyskuuta 1914 – 12. heinäkuuta 1982) oli englantilainen elokuva- ja teatterinäyttelijä. Hänellä oli huippu-ura 1950-luvulla, jolloin hän oli yksi Englannin suosituimmista näyttelijöistä, saaden useita kansainvälisiä palkintoja.
Ricardo Álvarez

**Ricardo Álvarez** -nimisiä henkilöitä:

* Ricardo Álvarez, meksikolainen jalkapalloilija
* Ricardo Álvarez, hondurasilainen poliitikko
* Ricardo Gabriel Álvarez, argentiinalainen jalkapalloilija
* Ricardo Álvarez Barragán, meksikolainen nyrkkeilijä
* Ricardo Álvarez-Rivón, puertoricolainen sarjakuvataiteilija
* Richy (*Ricardo Álvarez Puig*), espanjalainen jalkapalloilija
Simone Padoin

**Simone Padoin** (s. 18. maaliskuuta 1984 Gemona del Friuli, Italia) on italialainen jalkapalloilija, pelipaikaltaan keskikenttäpelaaja. Hän edustaa Serie A:ssa pelaavaa Cagliaria.

Padoin siirtyi Juventukseen tammikuussa 2012 Atalantasta viiden miljoonan euron siirtosummalla ja allekirjoitti viisivuotisen sopimuksen.

## Saavutukset
* Italian-mestaruus (3): 2011–2012, 2012–2013, 2013–2014
* Italian cupin toinen sija: 2011–2012
* Italian supercupin voitto (2): 2012, 2013

## Lähteet
* Simone Padoin Soccerway-sivustolla 
* Tilastot Italian maajoukkueissa  

### Viitteet
Cristian Pasquato

**Cristian Pasquato** (s. 20. heinäkuuta 1989 Padova, Italia) on italialainen jalkapalloilija, pelipaikaltaan hyökkääjä. Hän edustaa Serie A:ssa pelaavaa Juventusta.

Pasquato teki Juventuksen ainoan maalin AC Milanin 4–1-voittoon päättyneessä vuoden 2008 Trofeo Luigi Berlusconissa.

## Lähteet
* Cristian Pasquato Soccerway-sivustolla 
* Tilastot Italian maajoukkueissa  

### Viitteet
Luca Marrone

**Luca Marrone** (s. 28. maaliskuuta 1990 Torino) on italialainen jalkapalloilija, pelipaikaltaan useimmiten keskuspuolustaja. Hän edustaa Serie A:ssa kaudella 2020–2021 pelannutta Crotonea, johon hän siirtyi vuonna 2019, aluksi lainasopimuksella. Hän on urallaan edustanut myös useita muita italialaisseuroja, muun muassa Juventusta. Kaudella 2016–2017 hän pelasi lainalla belgialaisseura Zulte Waregemissa.

## Saavutukset
* Italian-mestaruus (2): 2011–2012, 2012–2013
* Italian cupin toinen sija: 2011–2012
* Italian supercupin voitto: 2012
* Belgian cupin voitto: 2016–2017
* Alle 21-vuotiaiden Euroopan-mestaruushopea: 2013

## Lähteet
* Luca Marrone Soccerway-sivustolla 
* Tilastot Italian maajoukkueissa  

### Viitteet
The Salvation

**The Salvation** on Kristian Levringin ohjaama tanskalainen lännenelokuva vuodelta 2014.

Levringin pitkäaikaisena haaveena oli lännenelokuvan tekeminen. Haave toteutui, kun hän ohjasi elokuvan *The Salvation*. Elokuva on Etelä-Afrikassa kuvattu toimintapainotteinen elokuva. Levringin ihanteita ovat olleet John Fordin klassikot, mutta *Salvation* ei ole Fordia, ei myöskään Dogmaa, vaan lähinnä se muistuttaa spagettiwesterneitä. Elokuvaa tehdessään hän katsoi työryhmän kanssa tunnelman luomiseksi paitsi Fordia ja Sergio Leonea, myös Akira Kurosawaa. Elokuvan päänäyttelijä on tunnettu tanskalainen näyttelijä Mads Mikkelsen. Elokuvassa puhutaan osittain tanskaa, mutta enimmäkseen englantia. 

Elokuvan tapahtuma-aika on 1870-luku ja tapahtumapaikka pieni kaupunki, joka on joutunut jengin valtaan. Elokuva kertoo kostosta, ja öljy on yksi teemoista. Ohjaaja on todennut, että hän pitää tärkeänä elokuvan tekemistä eurooppalaisena, sillä lännen tarina on myös esimerkiksi tanskalaisten ja suomalaisten tarinaa. Hän pitää elokuvaa moraliteettina vaikka sanookin, että sen nimi on ironiaa.

## Arviot
Pertti Avola (Helsingin Sanomat) lyttää elokuvan johdonmukaisesti. Hänen mukaansa ohjaaja todistaa hallitsevansa muodon, mutta sisällöstä puuttuu tuoreus. Kriitikko näkee siinä vaikutteita myös Fred Zinnemannin *[[Sheriffi (elokuva)|Sheriffistä]]* (1952). Hän uskoo elokuvan miellyttävän lännenelokuvien ystäviä, "mikäli heitä vielä on". Hän katsoo, että samanlaisia elokuvia tehtiin aikoinaan tusinoittain, mutta usein niissä oli kiinnostavampia piirteitä kuin tässä, joka hänen mielestään sortuu kliseisiin. Avola kysyy, mikä on pelastus, "salvation".

Myös Kalle Kinnunen (Suomen Kuvalehti) suhtautuu elokuvaan nihkeästi. Hänen mielestään siitä puuttuu oivallus, jolla se asettuisi lännenelokuvien historiassa omalle paikalleen, ja se on siten pelkkä viihdyttävä pastissi, jota hän suosittelee kuitenkin lännenelokuvan ystäville.

Cannesin elokuvajuhlilla kilpailusarjojen ulkopuolella esitettäessä *The Salvation* sai kriitikoilta kuitenkin hyvin paljon kiitosta.

## Näyttelijät

## Lähteet

## Aiheesta muualla
*The Salvation, Scope.dk
Jean Raspail

**Jean Raspail** (5. heinäkuuta 1925 – 13. kesäkuuta 2020) oli ranskalainen kirjailija ja tutkimusmatkailija. Useat Raspailin ensimmäisistä teoksista liittyvät tutkimusmatkailuun ja eri alueiden ihmisväestöjen suhtautumiseen modernisaatioon. Hänen teoksensa *Moi, Antoine de Tounens, roi de Patagonie* (1981) voitti Ranskan akatemian Grand Prix du Roman -palkinnon. 

Raspailin eniten huomiota herättänyt romaani on dystopiaromaani *[[Le Camp des saints]]* (1973). Teoksessa kuvataan tilanne, jossa kehitysmaista kohdistuu Ranskaan ja muihin länsimaihin mittavan luokan maahanmuutto ja maahanmuuttajat ovat haluttomia integroitumaan eurooppalaisiin yhteiskuntiin, mikä johtaa länsimaisen kulttuurin tuhoon. Romaani palasi uudelleen bestseller-listalle liki 40 vuotta julkaisemisensa jälkeen vuonna 2011.

## Lähteet

## Aiheesta muualla
*Viralliset kotisivut
Poppea – Rooman huora

**Poppea – Rooman huora** () on vuonna 1972 valmistunut italialainen seksikomedia. Elokuvan ohjasi Alfonso Brescia, ja nimiroolissa esiintyy Femi Benussi. Elokuvassa kaksi kaverusta, Ottone ja Savio, seikkailevat muinaisessa Roomassa ja tutustuvat keisari Neron puolisoon Poppeaan sekä tämän hovineitoihin.

## Aiheesta muualla
* Eräs versio elokuvan mainosjulisteista
Ikuisesti kahdestaan

"**Ikuisesti kahdestaan**" on suomalaisartisti Arttu Wiskarin kappale hänen toiselta, *[[Tappavan hiljainen rivarinpätkä (albumi)|Tappavan hiljainen rivarinpätkä]]* -nimiseltä studioalbumilta. Warner Music Finland julkaisi kappaleen albumin ainoana singlenä 8. helmikuuta 2013. Kappaleen ovat säveltäneet ja sanoittaneet Janne Rintala ja Jonnaemilia Kärkkäinen. Kappale kertoo lapsettomuudesta.

Wiskarin itse käsikirjoittama ja Pete Eklundin ohjaama musiikkivideo julkaistiin 11. huhtikuuta 2013.

## Kappaleet
#

## Listasijoitukset

## Lähteet
Avaimet käteen (kappale)

"**Avaimet käteen**" on suomalaisartisti Arttu Wiskarin kappale hänen kolmannelta studioalbumiltaan *[[Sirpaleet (Arttu Wiskarin albumi)|Sirpaleet]]*. Warner Music Finland julkaisi kappaleen tulevan albumin ensimmäisenä singlenä 30. toukokuuta 2014. Kappaleen on säveltänyt ja sanoittanut Janne Rintala, ja sitä on ollut säveltämässä myös Mika Laakkonen.

Kappale kertoo talonrakentamisesta, ja sitä on verrattu Leevi and the Leavingsin vuonna 1994 julkaistuun ”Vasara ja nauloja” -kappaleeseen.

## Kappaleet
#

## Listasijoitukset

 

## Lähteet
Jodiheptafluoridi

**Jodiheptafluoridi** (IF7) on jodin ja fluorin muodostama epäorgaaninen molekyyliyhdiste. Ainetta voidaan käyttää fluoraavana reagenssina.

## Ominaisuudet
Rakenteeltaan jodiheptafluoridi on pentagonaalinen bipyramidi. Se on ainoa interhalogeeniyhdisteistä, johon on keskusatomiin sitoutunut seitsemän muuta halogeeniatomia. Tämä johtuu jodiatomin suuresta koosta ja jodin hapetusasteen +VII suhteellisesta pysyvyydestä. Jodiheptafluoridi on reaktiivinen yhdiste ja reagoi useimpien alkuaineiden kanssa. Yhdiste liukenee veteen, mutta hydrolysoituu perjodihapoksi ja vetyfluoridiksi. Jos vettä on vähän, muodostuu vetyfluoridia ja jodipentafluoridioksidia. Kuumennettaessa jodipentafluoridi reagoi piidioksidin kanssa muodostaen jodipentafluoridioksidia ja piitetrafluoridia. Yhdiste muodostaa komplekseja sekä Lewis-happojen että Lewis-emästen kanssa.

## Valmistus
Jodiheptafluoridia valmistetaan alkuaineistaan jodista ja fluorista 250&ndash;300 °C:n lämpötilassa. Pienessä mittakaavassa voidaan käyttää myös kaliumjodidin tai palladiumjodidin ja fluorin välistä reaktiota.
:I2 + 7 F2 → IF7
:KI + 4 F2 → KF + IF7
:PdI2 + 8 F2 → PdF2 + 2 IF7

## Lähteet
Marcell Deák-Nagy

**Marcell Deák-Nagy** (s. 28. tammikuuta 1992) on unkarilainen pikajuoksija. Hän kilpailee pääasiassa 400 metrillä. Deák-Nagyn ennätys on 2011 Tallinnassa juostu 45.42. Hän voitti 400 metrillä kultaa 2011 kesäuniversiadeissa Shenzhenissä. Seuraavana vuonna Deák-Nagy saavutti hopeaa 400 metriltä EM-kisoista Helsingistä ajalla 45.52. Deák-Nagy kilpaili myös kesäolympialaisissa 2012 Lontoossa, mutta karsiutui jatkosta jo semifinaaleissa. Hän on kilpaillut myös 200 metrillä. 

Vuonna 2011 Deák-Nagy voitti kultaa 400 metriltä kesäuniversiadeista Shenzhenistä.

## Lähteet
* http://www.iaaf.org/athletes/hungary/marcell-deak-nagy-238415#personal-bests
Mundakielet

**Mundakielet** on austroaasialaisiin kieliin kuuluva kieliryhmä, johon kuuluvia kieliä puhutaan Pohjois-Intiassa ja Bangladeshissa. Kieliryhmä jaetaan pohjoiseen ja eteläiseen haaraan. Puhutuimmat mundakielet santali, mundari ja ho kuuluvat pohjoiseen haaraan, ja eteläisiä mundakieliä ovat muun muassa kharia, juray ja sora.

## Lähteet
Stephen Low

**Stephen Low** (s. 1950 Ottawa, Ontario) on kanadalainen elokuvaohjaaja ja käsikirjoittaja, joka käyttää paljon Imax- ja Imax 3D -elokuvaformaatteja. Yli 30-vuotisen uransa aikana Low on ohjannut monia palkittuja dokumentteja. Näihin kuuluvat muun muassa *Challenger: An Industrial Romance* (1980), *Beavers* (1988), *Titanica* (1995), *[[Super Speedway]]* (1997), *Volcanoes of the Deep Sea* (2003), *[[Fighter Pilot: Operation Red Flag]]* (2004), *Ultimate Wave Tahiti 3D* (2010), *Legends of Flight 3D* (2010), *Rescue 3D* (2011) ja *[[Rocky Mountain Express]]* (2011).
Jordan Williamsz

**Jordan Williamsz** (s. 21. elokuuta 1992) on australialainen keskimatkojen juoksija. Hän kilpailee 800 ja 1&nbsp;500&nbsp;metrillä. 800 metrillä Williamszin ennätys on vuonna 2014 Dublinissa juostu 1.46.77 ja 1500 metrillä 2012 Swarthmoressa juostu 3.36.74. Williamszilla on Australian ennätys 4&nbsp;×&nbsp;1500&nbsp;metrin viestissä, aiemmin myös 4&nbsp;×&nbsp;800&nbsp;metrin viestissä. Kesällä 2014 hän kilpaili Suomessa Eliittikisoissa.

Williamsz karsiutui 800 metrin välierissä Brixenin alle 18-vuotiaiden MM-kilpailuissa 2009. Viestissä Australia sijoittui seitsemänneksi. IAAF World Relays -kilpailuissa hän sijoittui 2014 neljänneksi 4&nbsp;×&nbsp;800 ja 4&nbsp;×&nbsp;1500&nbsp;metrin viesteissä. Seuraavana vuonna hän kuului Australian pronssijoukkueeseen sekä  4&nbsp;×&nbsp;800&nbsp;metrillä että niin sanotussa DMR-viestissä, jossa juostaan 400, 800, 1&nbsp;200 ja 1&nbsp;600&nbsp;metrin osuudet. Vuoden 2017 IAAF World Relays -kilpailuissa hän oli neljäs  4&nbsp;×&nbsp;800&nbsp;metrin viestissä. Lontoon MM-kilpailuissa 2017 hän karsiutui 1&nbsp;500&nbsp;metrin välierissä.

## Lähteet
* https://www.iaaf.org/athletes/australia/jordan-williamsz-248158#progression
* http://www.all-athletics.com/node/316900 
*
Niklas Blomqvist

**Niklas Blomqvist** (s. 8. helmikuuta 1996 Turku) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Blomqvist aloitti jalkapallon pelaamisen Turun Nappulapallossa.
Hänet valittiin vuoden 2011 Kai Pahlman -turnauksen parhaaksi pelaajaksi.

## Lähteet
* Niklas Blomqvistin tilastot Palloverkossa

### Viitteet

## Aiheesta muualla
David Bustos

**David Bustos González** (s. 25. elokuuta 1990 Palma de Mallorca, Espanja) on espanjalainen keskimatkojen juoksija. Hän kilpailee pääosin 800 ja 1&nbsp;500 metrillä. 800 metrillä Bustosin ennätys on vuonna 2010 juostu 1.46.12 ja 1500 metrillä vuonna 2012 juostu 3.34.77. 

EM-kisoissa 2012 Helsingissä Bustos voitti pronssia 1500 metriltä ajalla 3.46.45. Amsterdamin EM-kilpailuissa 2016 hän sai 1&nbsp;500 metrillä hopeaa ajalla 3.46,90. Vuonna 2011 hän voitti pronssia alle 23-vuotiaiden EM-kisoista Ostravasta samalta matkalta. 2009 Bustos saavutti kultaa niin ikään 1500 metriltä alle 20-vuotiaiden EM-kisoista Serbian Novi Sadista. Rio de Janeiron olympialaisissa 2016 hän sijoittui 1&nbsp;500 metrillä seitsemänneksi. Kesäolympialaisissa 2012 Bustos jäi alkueriin. Hän on 182 senttimetriä pitkä, painaa 65 kiloa ja edustaa Metalnox-Calviaa.

## Lähteet
* http://www.iaaf.org/athletes/spain/david-bustos-231544
* http://www.european-athletics.org/athletes/group=B/athlete=155011-bustos-david/index.html
* http://www.tilastopaja.net/db/at.php?Sex=1&ID=84298
Julia Clair

**Julia Clair** (s. 20. maaliskuuta 1994 Saint-Dié-des-Vosges, Ranska) on ranskalainen mäkihyppääjä. Hän edustaa SC Xonrupt-seuraa ja käyttää Fischerin suksia. 

Clair voitti nuorten MM-kisoissa joukkuekilpailussa hopeaa Erzurumissa 2013 ja pronssia vuotta myöhemmin Val di Fiemmessä. Maailmancupissa Clairin paras sijoitus on maaliskuussa 2014 Planicassa hypätty kolmas tila. Talviolympialaisissa 2014 Sotšissa Clair sijoittui naisten normaalimäessä yhdeksänneksitoista.

## Lähteet
* http://data.fis-ski.com/dynamic/athlete-biography.html?sector=JP&competitorid=138887&type=result&category=OWG&season=ALL&sort=&discipline=ALL&position=QLF&place=&Submit=Search&limit=50
Aitana Sánchez-Gijón

**Aitana Sánchez-Gijón** (s. 5. marraskuuta 1968 Rooma, Italia) on espanjalais-italialainen elokuvanäyttelijä.

## Lähteet
Huviretki

**Huviretki** voi tarkoittaa ainakin seuraavia: 

*huviretki, huvittelutarkoituksessa järjestettävä retki
**jos päätarkoituksena on eväiden syöminen ulkona, kyseessä on piknik
*Huviretki, suomalainen ravintolaketju
*Sunnuntain huviretki, MTV:n vuonna 1984 esitetty lasten makasiiniohjelma
The Chambermaid on the Titanic

**The Chambermaid on the Titanic** () on vuonna 1997 julkaistu ranskalainen draamaelokuva, jonka ohjasi Bigas Luna ja jonka pääosissa ovat Oliver Martinez, Romane Bohringer sekä Aitana Sanchez-Gijon. Se perustuu Didier Decoinin romaaniin *La Femme de chambre du Titanic*. Elokuva tunnetaan vaihdellen joko ranskankielisellä nimellään *La Femme de chambre du Titanic* sekä lyhennetyllä englanninkielisellä nimellä *The Chambermaid*, joka otettiin käyttöön elokuussa 1998, jotta vältyttäisiin olettamukselta, että elokuva pyrkisi rahastamaan James Cameronin tunnetulla elokuvalla *[[Titanic (vuoden 1997 elokuva)|Titanic]]*, joka julkaistiin vuotta ennen kuin *The Chambermaid on the Titanic* sai yhdysvaltain ensi-iltansa.

## Lähteet

## Aiheesta muualla
* 
*
Juho Salminen (jalkapalloilija)

**Juho Salminen** (s. 8. elokuuta 1995 Lieto) on suomalainen jalkapalloilija, joka edustaa Veikkausliigassa pelaavaa FC Inter Turkua. Hän on pelipaikaltaan vasen laitahyökkääjä.

## Lähteet
* Juho Salmisen tilastot Palloverkossa
Jack Bauer (maantiepyöräilijä)

**Jack Bauer** (s. 7. huhtikuuta 1985 Takaka, Uusi-Seelanti) on uusiseelantilainen maantiepyöräilijä. Hän aloitti ammattilaisuransa Endura Racing -joukkueessa 2010, edusti Garmin / Cannondale Pro Teamia 2012–2016, Quick-Step Floorsia 2017, Mitchelton-Scott / Team BikeExchange-Jaycoa 2018–2022 ja viimeisellä ammattilaiskaudellaan 2023 Q36.5 Pro Cycling Teamia. Hän on 191 senttimetriä pitkä ja painaa 74 kiloa.

Vuoden 2012 kesäolympialaisissa Lontoossa Bauer sijoittui maantieajossa kymmenenneksi. Hän sai Glasgow'n Kansainyhteisön kisoissa 2014 hopeaa maantieajossa. Hän voitti Uuden-Seelannin mestaruuden maantiejossa vuonna 2010 ja aika-ajossa 2017.

## Saavutukset
Lähde: Peo Cycling Stats

;2009
: Tour Of Southland, 2. etapin voitto
;2010
:Maantieajon Uuden-Seelannin-mestaruus
;2011
:Tour of Utah, 3. etapin voitto
;2012
:Olympialaiset, maantieajossa kymmenes, aika-ajossa 19:s
;2013
:Japan Cup, voitto
;2014
:Herald Sun Tour, prologin voitto
:Kansainyhteisön kisat, maantieajossa hopeaa
;2016
:Britannian ympäriajo, 5. etapin voitto
;2017
:Aika-ajon Uuden-Seelannin-mestaruus

## Lähteet
Jack Bauer (täsmennyssivu)

**Jack Bauer** on seuraavien henkilöiden nimi:

* Jack Bauer, Kiefer Sutherlandin esittämä kuvitteellinen henkilö TV-sarjassa 24
* Jack Bauer (s. 1985), uusiseelantilainen maantiepyöräilijä
Dandami maria

**Dandami maria** eli **dandami madiya** on dravidakielten eteläis-keskiseen ryhmään kuuluva kieli, jota puhutaan Intiassa Chhattisgarhin osavaltion eteläosassa ja Maharashtran itäosassa. Sitä puhui vuonna 2000 äidinkielenään 200&nbsp;000 ihmistä. Dandami maria kuuluu samaan alaryhmään muun muassa gondin, koyan, marian ja murian kielten kanssa.

## Lähteet
Toto Wolff

**Torger Christian ”Toto” Wolff** (s. 12. tammikuuta 1972 Wien, Itävalta) on itävaltalainen sijoittaja, entinen autourheilija ja Mercedeksen Formula 1 -tallin nykyinen tallipäällikkö.

Wolff kilpaili kuljettajanurallaan muun muassa Itävallan ja Saksan Formula Ford -sarjoissa. Hän voitti luokkansa vuoden 1994 Nürburgringin 24 tunnin ajossa. Hän perusti oman sijoitusyhtiön Marchfifteenin vuonna 1998.

Nykyisin Wolff omistaa yhdessä Formula 1:sten kaksinkertaisen maailmanmestarin Mika Häkkisen kanssa manageriyhtiön, joka toimii muun muassa Alexandre Prémat’n, Bruno Spenglerin ja Valtteri Bottaksen manageriyhtiönä. Wolff osti vuonna 2009 osan Williamsin F1-tallista. Hänet nimitettiin vuonna 2012 tallin moottoriurheilujohtajaksi. Tammikuussa 2013 Wolff siirtyi Williamsilta Mercedeksen moottoriurheilujohtajaksi. Hänen 15 prosentin omistuksensa Williamsista pysyi kuitenkin yhä. Vuonna 2014 Wolff myi ensin viiden prosentin osuuden Brad Hollingerille, helmikuussa 2015 toiset viisi prosenttia ja loput Williams omistuksensa hän myi maaliskuussa 2016. Nykyisin Wolff toimii Mercedeksen tallipäällikkönä.

Vuonna 2014 Wolff loukkaantui pyörälenkillä vakavasti. Hän sai aivotärähdyksen ja mursi useita luita oikeasta yläraajastaan, mukaan lukien ranteen, kyynärpään, olkapään ja solisluun.

Wolffin vaimo, kilpa-autoilija Susie Wolff (o.s. Stoddart), toimi vuodet 2012–2015 Williamsin F1-tallin testikuljettajana. Nykyään hän toimii F1-akatemian toimitusjohtajana.

## Lähteet
* 

### Viitteet
Espanjan ympäriajo 2013

**Espanjan ympäriajo 2013** oli järjestyksessään 68. maantiepyöräilyn Espanjan ympäriajo. Se alkoi Vilanova de Arousassa 24. elokuuta ja päättyi Madridiin 15. syyskuuta.

Chris Horner voitti kilpailun 37 sekunnin erolla Vincenzo Nibaliin. Hänestä tuli 41-vuotiaana kaikkien aikojen vanhin suuren ympäriajon voittaja. Hän ratkaisi kilpailun voiton oltuaan Nibalia parempi kolmella viimeisellä vuoriosuudella. Pistekilpailun voitti Alejandro Valverde, mäkikirikilpailun Nicolas Edet, yhdistelmäkilpailun Chris Horner ja joukkuekilpailun Euskaltel-Euskadi.

## Lopputulokset
Lähde: Cyclingnews

### Kokonaiskilpailu

### Pistekilpailu

### Mäkikirikilpailu

### Yhdistelmäkilpailu

### Joukkuekilpailu

## Kilpailujen kehittyminen
Lähde: Cyclingnews

## Osallistuneet joukkueet
*Kilpailussa olivat mukana seuraavat joukkueet:
*UCI Pro -joukkueet: Ag2r-La Mondiale, Argos-Shimano, Astana Team, Belkin Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
*UCI Continental Circuits -joukkueet: Caja Rural-Seguros RGA, Cofidis, Team NetApp-Endura

## Lähteet

## Aiheesta muualla
Murian kieli

**Muria** on dravidakieli, jota puhutaan Intiassa Chhattisgarhin, Maharashtran ja Odishan osavaltioissa. Se kuuluu gondikielten ryhmään yhdessä muun muassa gondin, marian ja dandami marian kielten kanssa. Muria jaetaan länsi-, itä- ja kaukolänsimuriaan. Eri murian varianttien puhujat ymmärtävät jonkin verran toisiaan ja vaihtelevasti muita lähialueilla puhuttuja dravidakieliä. Esimerkiksi dandami marian puhujat ymmärtävät jonkin verran kaukolänsimuriaa, mutta eivät länsimuriaa.

Kaukolänsi- ja länsimurialla on molemmilla noin 400&nbsp;000 puhujaa, itämurialla noin 200&nbsp;000. Länsimuriaa kirjoitetaan devanagari-kirjaimistolla.

## Lähteet
Korlain kreoli

**Korlain kreoli** eli **kristi** on portugalin kieleen perustuva kreolikieli, jota puhutaan Korlain kylän ympäristössä Intian Maharashtran osavaltion länsirannikolla. Kieltä puhui vuonna 1998 äidinkielenään 750 ihmistä. Korlain kreolissa on runsaasti aineksia marathista ja sen puhujat käyttävät marathia kommunikoidessaan ulkopuolisten kanssa.

Korlain kreolia voidaan kirjoittaa marathin tavoin devanagari-kirjaimistolla tai portugalin tavoin latinalaisilla kirjaimilla.

## Lähteet
Santasaari

**Santasaari** () on Kemiönsaareen kuuluva noin 4&nbsp;km pitkä saari ja kylä. Saari sijaitsee Kemiön luoteiskulmassa ja on maankohoamisen vuoksi miltei kasvanut kiinni Kemiöön.

Santasaari kuului Karunan kuntaan sen lakkauttamiseen 1969 asti, jolloin saari liitettiin Kemiön kuntaan. Saarella on nykyään lähinnä kesäasutusta. Saarella sijaitsevat Sandön kartano ja Liedon kunnan virkistysalue.

## Historia
Pohja-Suomen laamanni Hartikka Jopsson lahjoitti Turun tuomiokirkolle Santasaaren kaksi tilaa vuonna 1486. Piispa Maunu lahjoitti nämä tilat vuonna 1497 Måns Frillelle palkkioksi tämän vaivoista ja menetyksistä Venäjän sodan  aikana. Frille puolestaan palautti ne vuonna 1508 takaisin tuomiokirkolle. Uskonpuhdistuksen seurauksena ne siirtyivät kruunun omistukseen. Juhana-herttua lahjoitti tilat vuonna 1557 Jören Jönssonille, mutta tämä herttuan tekemä läänitys todettiin pätemättömäksi. Vuonna 1563 tilat lahjoitettiin Klaus Kristerinpoika Hornille. Vuonna 1683 ne peruutettiin jälleen kruunulle, mutta myönnettiin kuitenkin Gustav Hornin perikunnalle elinikäisläänitykseksi. 1690-luvulle tultaessa toinen tiloista oli jäänyt asumattomaksi ja näin yhdistetyistä tiloista muodostettiin rustholli numero 14. Perimätiedon mukaan kartano rakennettiin isovihan jälkeen uudelleen vanhan kivijalan päälle samanlaiseksi kuin edellinen päärakennus. Tila ostettiin perinnöksi vuonna 1756. 

Suomen sodassa Santasaaren edustalla käytiin Sandön meritaistelu venäläisten ja ruotsalaisten välillä.

Autonomian ajan alussa Sandön ratsutilan omisti ratsutilallinen Kristian Kavander. Tällä ei ollut omia lapsia. Palvelusväkeä oli neljä renkiä ja kolme piikaa. Näitten lisäksi tilalla asui omissa talouksissaan syytinkiläisenä vanhaisäntä sekä kaksi entisen rakuunan perhettä, torppari sekä toisen torpparin leski. Kavanderin kuoltua hänen leskensä myi vuonna 1816 tilan laivanrakennusmestari Karl Gustaf Wichtmanille. Tämä vuokrasi tilan viljelysmaat lampuodille, joka asui kartanon entisessä syytinkitalossa. Wichtman itse asui perheineen kartanossa. Kun entiset rakuunantorpat muutettiin päivätyöläisten torpiksi, kasvoi torppien määrä neljään. Vuonna 1820 Wichtman kuoli. Hänen leskensä Justina asui tilalla kuolemaansa vuonna 1853 saakka. Tuona vuonna kartanon osti salaneuvos Karl August Ramsay, joka myös muutti asumaan Sandön kartanoon. Tällöin kartanon väkimäärä alkoi kasvaa, sillä rengin ja piian lisäksi talossa oli töissä kaksi muonamiestä. Torppien lukumäärä kohosi viiteen, ja ne olivat nimeltään Rösund, Brudholm, Nöjes, Norrdahl sekä Dahl. Paikan väkiluku kohosi Wichtmanin ajan 30 hengestä vuoteen 1860 mennessä 48 henkeen. Ramsayn kuoltua tämän perikunta vuokrasi kartanoa Karl Lindroosille, joka osti kartanon vuonna 1865.

Toisen maailmansodan jälkeen Sandön alueelle muodostettiin siirtoväelle kuusi uutta tilaa. Näistä viisi oli kalastustiloja.

Sandön asukkaat tekivät vuonna 1965 esityksen alueensa liittämisestä Kemiöön. Tämä toteutettiin samassa yhteydessä, kun Karunan kunta sitä lukuun ottamatta yhdistyi Sauvon kuntaan 1. tammikuuta 1969.

## Lähteet
*
*
### Viitteet
Punta (yritys)

**Punta Oy** on salolainen vuonna 1982 perustettu, metallisia säilytyskalusteita valmistava yritys. Se sijaitsee Kiskon Toijan kylässä. Yrityksen aikaisempi nimi oli Juha Punta Oy.

Juha Punta perusti yrityksen vuonna 1982 ostamalla kiskolaisen metallialan yrityksen. Vuonna 2011 yrittäjäneuvos Juha Punta myi enemmistöosuuden yrityksestä Vesa Harilolle, mutta jatkaa vähemmistöosakkaana ja hallituksen puheenjohtajana.

Punta Oy laajensi tuotevalikoimaansa vuonna 2014 ostamalla seinähyllyjärjestelmiä ja myymäläkalusteita valmistaneen piikkiöläisen Eloros-Hylly Oy:n ja perustamalla työ- ja urheiluvaatteiden hajunpoistokaappeja markkinoivan Hygio Oy:n.

Punta Oy työllisti vuonna 2011 noin 25 henkilöä ja vuotuinen liikevaihto on noin 5 miljoonaa euroa. Pääosa tuotannosta myydään Suomeen. Yrityksen toimitusjohtaja oli Vesa Harilo.

Vuonna 2021 Punta Oy työllistää yli 100 henkilöä ja vuotuinen liikevaihto on noin 15 miljoonaa euroa. Pääosa yrityksen liikevaihdosta myydään Suomeen, mutta kansainvälinen kauppa on jatkuvassa nosteessa.

Vuoden 2022 alussa toimitusjohtajana aloitti Pekka Leppälä.

Vuonna 2024 toimitusjohtaksi nimitettiin Shilei Zhang.

## Tuotteet
* Golfkaapit, hyllykaapit, laskettelukaapit, mobiililaitteiden latauskaapit, lokerokaapit, pyykkikaapit, siivouskaapit ja vaatekaapit
* Lokerikot, kenkälokerikot
* Arvotavaralokerot, ikkunalokerokaapit, postilokerokaapit
* Kenkähyllyt, pientavarahyllyt, seinähyllyt, siirtohyllyt, teräshyllyt
* Myymäläkalusteet
* Penkit ja naulakot
* Hygio-hajunpoistokaapit (tytäryritys Hygio Oy)

## Lähteet
* 
* 
* Punta Oy

### Viitteet

## Aiheesta muualla
* Juha Punta Oy
* Hygio Oy
Turkin Superliigan kausi 2013–2014

*'Turkin jalkapallon * korkein sarjataso Superliiga *(Süper Lig)* alkoi elokuussa 2013 ja kausi päättyi toukokuussa 2014. Edellisen kauden tapaan Kolme ensimmäistä sijaa menivät Istanbulilaisseuroille; mestaruuden voitti  Fenerbahçe, Galatasaray oli toinen ja Beşiktaş kolmas. Mestaruudestaan huolimatta Fenerbahçe ei päässyt mestarien liigaan kaudelle 2014-2015 vuoden 2011 sopupeliskandaalin vuoksi.

## Joukkueet kaudella 2013–2014

## Sarjataulukko

;Huomiot
1 UEFA on sulkenut Fenerbahçen kilpailuistaan kaudella 2014-2015 vuoden 2011 korruptioskandaalin vuoksi.
2 Eskişehirspor ja Sivasspor on suljettu UEFA:n kilpailuista kaudella 2014-2015 vuoden 2011 korruptioskandaalin vuoksi. Alun perin Eskişehirspor selviytyi Eurooppa-liigan toiselle karsintakierrokselle Turkin cupin kakkossijan takia. (Galatasaray voitti cupin, mutta Galatasaray selviytyi myös Mestarien liigaan.) Turkin jalkapalloliitto ei myöntänyt Kasımpaşalle UEFA-lisenssiä (Konyaspor ja Gaziantepspor eivät myöskään saaneet UEFA-lisenssiä). Tämän takia Eurooppa-liigan karsintakierroksille selviytyivät Karabükspor ja Bursaspor.

## Ottelut

## Lähteet
*
KakaoTalk

**KakaoTalk** (, lyhyesti *Ka’Talk*) on korealaisen Kakao-yhtiön pikaviestintäohjelma älypuhelimille, joka on julkaistu maaliskuussa 2010. Sovellus on saatavana 14 kielellä 230 eri maassa.

Sovellus on saatavana Androidille, iPhonelle, BlackBerrylle, Windows Phonelle, Badalle, Nokia Ashalle ja henkilökohtaisille tietokoneille.  

Alusta ylitti 100 miljoonaa rekisteröitynyttä käyttäjää vuonna 2013. Japanilaisella Line-sovelluksella oli samana aikana 150 miljoonaa käyttää ja Kiinassa WeChatillä oli yli 300 miljoonaa käyttäjää. Vuonna 2014 sovelluksella oli 130 miljoonaa käyttäjää.
Etelä-Koreassa ohjelma on asennettuna yli 90% älypuhelimista: 73% Korean väestöstä on älypuhelin, josta 93% on KakaoTalkin käyttäjiä.

KakaoTalk alkoi pikaviestintäsovelluksena, mutta on laajentanut myöhemmin pelialustaksi. Alustalla ihmiset voivat pelata toistensa kanssa viestintäsovelluksessa ja pelaajat voivat ostaa virtuaalisia esineitä KakaoTalkin virtuaalisilla kolikoilla. Alustan liikevaihto nousi 311 miljoonaan dollariin vuoden 2013 ensimmäisellä puoliskolla.

## Lähteet
Amos Tversky

**Amos Tversky** (; 16. elokuuta 1937 – 2. kesäkuuta 1996) oli israelilainen psykologi ja tutkija. Hänet tunnetaan erityisesti prospektiteorian kehittämisestä, kognitiivisten vinoumien tutkimisesta ja pitkästä yhteistyöstä Daniel Kahnemanin kanssa.

## Toisten teoksia Tverskystä
*
Kristi (täsmennyssivu)

**Kristi** voi tarkoittaa seuraavia asioita:
*Korlain kreoli eli kristi, Intiassa puhuttu portugaliin pohjautuva kreolikieli
*Kristi Leskinen, yhdysvaltalainen freestylehiihtäjä
*Kristi Yamaguchi, yhdysvaltalainen taitoluistelija